 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - PROIECT**

**30 IUNIE 2017**

Ca urmare a solicitării de emitere a acordului de mediu adresată SC TAVCOST IMPEX SRL,cu sediul în judeţul Bistrița-Năsăud, comuna Măgura Ilvei, localitatea Măgura Ilvei, nr. 224, înregistrată la Agenţia pentru Protecţia Mediului Bistriţa-Năsăud cu nr. 6649/12.06.2017, cu ultima completare la nr. 7211/23.06.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *28.06.2017*, că proiectul *Amenajare staţie de tăiere şi prelucrare piatră,* propus a fi amplasat în *judeţul Bistrița-Năsăud, comuna Măgura Ilvei, localitatea Măgura Ilvei, nr. 38/A*, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

***a)*** *Proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012, fiind încadrat în Anexa 2 la punctul 10, lit. a) proiecte de dezvoltare a unităţilor/zonelor industriale şi la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

***b)*** *Proiectul prevede construirea unei secţii de tăiere, fasonare şi finisare piatră, în incintă limitrofă punctului de lucru din localitatea Măgura Ilvei - zona Gării, punct de lucru cu activitate de sortare-concasare piatră, pentru care a fost emisă autorizaţia de mediu nr. 110 din 19 iulie 2010, valabilă până la 19.07.2020.*

*Cele două locaţii fiind limitrofe şi cu acelaşi profil de activitate, de prelucrare piatră, vor forma un singur punct de lucru al titularului.*

 *Amplasamentul pe care se propune realizarea secţiei de tăiere şi finisare piatră are suprafaţa totală de 3,5 ha, cuprinzând la ora actuală:*

*-clădire birouri, P+1, cu suprafaţa construită de 300 mp şi hală parter cu suprafaţa de 200 mp;*

*- platformă betonată cu suprafaţa de 600 mp;*

*- platforme balastate şi teren liber de construcţii.*

 *Secţia este situată în apropierea staţiei de cale ferată Măgura Ilvei şi va avea o capacitate de cca.15000 to/an.*

*Proiectul prevede:*

*- realizarea unei construcţii cu suprafaţa de 500 mp, deschisă pe 1 latură, betonată, pentru amplasarea următoarelor utilaje/instalaţii: maşină de tăiat cu fir diamantat, maşină de tăiat cu disc Dn 700, maşină de tăiat cu disc Dn.600, maşină de tăiat cu disc Dn.400, maşină de tăiat cu disc Dn325, maşină de şlefuit.*

*- instalaţii de alimentare cu apă tehnologică şi de evacuare ape uzate*

*- depozit de materii prime – 200 mp*

*- depozit de produse finite – 200 mp*

*- căi de acces*

*- perdea de protecţie vegetală.*

 *Încărcarea şi transportul blocurilor de piatră din carieră în depozitul de materii prime se va face cu macaraTip Pettibon cu H=23m şi respectiv cu autobasculante de 16 to, iar din depozit la maşina de tăiat cu fir diamantat se va face cu încărcător frontal tip TO-18.*

 *Blocurile debitate vor fi trasportate la maşinile de tăiat cu pânze circulare şi ulterior la maşina de şlefuit, funcţie de grosimea şi calitatea necesar a fi realizată. Plăcile rezultate din prelucrare vor fi transportate cu ajutorul unui motostivuitor în depozitul de produse finite.*

 *Utilajele pentru ridicare şi manipulare (motostivuitor, încărcător frontal, macara) şi mijloacele de transport (autobasculante) sunt în dotarea societăţii, deservind şi activitatea de concasare-sortare piatră.*

***c)****Alimentarea cu apă tehnologică la maşinile de debitat-finisat se va realiza din bazinul de colectare ape epurate, prin intermediul unei pompe tip AVERSA, cu următoarele caracteristici: Q=12mc/h; P=3kw; N=3000 rot/min şi H=25m CA.*

*Apa va fi distribuită la maşinile de debitat-finisat piatră pentu răcirea sculelor de tăiere.*

 *Volumul de apă necesar pentru compensarea pierderilor prin infiltraţie-evaporaţie va fi captat din râul Ilva cu ajutorul unei pompe EPEG.*

 *Apa prelevată va fi înmagazinată într-un rezervor suprateran cu capacitate de 60 mc, iar de aici va fi distribuită maşinilor de debitare-finisare cu ajutorul aceleiaşi pompe.*

 *În scop potabil şi igienico-sanitar se va folosi sursa/instalaţia de apă existentă pe amplasamentul staţiei de concasare-sortare piatră – puţ cu hidrofor.*

*Apele uzate rezultate din procesul de tăiere şi prelucrare piatră şi apele pluviale vor fi dirijate, prin canale cu secţiune trapezoidală (cu lungime totală de 20 m, lăţime 0,2 m) şi prin intermediul unui jgheab de repartiţie cu secţiune triunghiulară (L=6 m), într-un bazin decantor-separator, din beton armat, cu L=6 m, l=5 m şi h=1,2 m.*

*Pe peretele opus jgheabului de distribuţie va fi pozat un jgheab de colectare cu secţiune dreptunghiulară, din care apa va fi deversată în bazinul de colectare a apelor epurate, realizat din beton armat, cu L =6 m, l=4 m, H=1,2 m, HUTIL =0,65 m. Trecerea se va face prin intermediul unei piese de trecere din ţeavă OL Dn=110 mm, prevăzută cu vană de închidere.*

*Apele epurate colectate în bazin vor fi preluate printr-o conductă prevăzută cu sorb şi pompate la punctele de consum.*

 *Apele uzate menajere rezultate de la grupul sanitar de pe amplasamentul staţiei de concasare-sortare piatră sunt evacuate în bazin vidanjabil existent.*

 *Nu se asigură încălzirea spaţiilor de producţie.*

***d)*** *Pe amplasamentul învecinat se desfăşoară activitate de prelucrare piatră, respectiv sortare-concasare piatră, dar efectul cumulativ nu va fi semnificativ.*

***e)*** *Proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

***f)*** *Proiectul nu este situat în arie dens populată.*

***g)*** *La faza de realizare a proiectului rezultă diverse deşeuri de la montarea instalaţiilor, iar după punerea în funcţiune a obiectivului, din activitatea desfăşurată pe amplasament vor rezulta: nămol de decantare din bazinele de evacuare ape tehnologice uzate, discuri diamantate şi abrazive uzate, deşeuri metalice, deşeuri de lemn (paleţi deterioraţi), deşeuri de ambalaje, deşeuri menajere.*

 *Deșeurile se vor stoca provizoriu selectiv, în recipiente corespunzătoare, amplasate pe suprafețe betonate în exteriorul și în incinta spaţiilor de producţie şi se vor preda la societăți specializate în recuperarea materialelor reciclabile și în eliminarea deșeurilor cu conținut de substanțe periculoase, după caz.*

***h)*** *Nu se utilizează tehnologii care să inducă risc de accidente.*

***i)*** *Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

***j)*** *Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

***k)*** *Anunţul public privind depunerea solicitării de emitere a acordului de mediu a fost mediatizat prin: afişare la sediul Primăriei comunei Măgura Ilvei, publicare în presa locală, afişare pe site-ul şi la sediul APM Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Se va amenaja un spaţiu cu suprafaţa betonată, dotat cu recipienţi inscripţionaţi, pentru depozitarea provizorie, selectivă, a deşeurilor rezultate din activitate.*

 *Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

 *Deşeurile menajere vor fi transportate şi depozitate prin relaţie contractuală cu operatorul de salubritate.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*6. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*7. Autovehiculele şi utilajele folosite pe parcursul execuţiei lucrărilor vor respecta normele şi prevederile privind emisiile de noxe şi de zgomot.*

 *Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

 *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*8. Se interzice accesul de pe amplasament pe drumurile publice cu utilaje, maşini de transport necurăţate.*

*9. La terminarea lucrărilor se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*10. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*11.* *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu, pentru verificarea conformării cu actul de reglementare. În vederea desfăşurării activităţii se va solicita şi obţine autorizaţia de mediu revizuită.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU,

 AVIZE, ACORDURI AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 geogr. Nicoleta Şomfelean